 Intaas kadib ayaa waxaa hadalka lagusoo dhaweeyay Hogaanka Arimaha Dibada ee JWXO mudane Craxmaan Maxamed Sheekh Mahdi oo halkaas kasoo jeediyay warbixin mug wayn oo ka hadlaysay taariikhdii halganka, iyo guulaha siyaasadeed iyo diblamaasiyadeed ee uu halganku gaadhay isagoo sidoo kale hogaanku ku muujiyay warbixntiisa sida dhulka Ogaadeenya barwaaqo u yahay una leeyahay khayraadka aduunka loogu jecel yahay hadana ay uga baahana yihiin dadkii lahaa iyagoo sanad walba tiro aad u badani u dhimato gaajo iyo cuduro la xidhiidha gaajada. 